Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 470/11/7706	Poprad, 11.11.2013
EEČ : 2-57-175-2013

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: poľnohospodár
sa v skúšobnej dobe, určenej uznesením prokurátora Okresnej prokuratúry Poprad zo dňa 18.6.2012, spisová značka 1 Pv 470/11/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 22.06.2011 v čase okolo 10.00 hod. v Poprade - Matejovciach v záhradkárskej oblasti pri obchodnej spoločnosti XXXXX ako vodič motorového nákladného vozidla zn. XXXXX, XXXXX pri vysypávaní materiálu z úložného priestoru nákladného motorového vozidla a následnou jazdou dopredu zavadil so zdvihnutým úložným priestorom motorového nákladného vozidla o dva vzdušné vodiče elektrického vedenia ALFE 70 o dĺžke každého z nich 150 m, zavesených na stĺpoch elektrického vedenia vo výške 8 metrov, pričom došlo k ich pretrhnutiu a následnému výpadku elektrickej energie v čase od 10.00 hod do 15.04 hod dňa 22.06.2011  vo výrobných halách obchodnej spoločnosti XXXXX, XXXXX a k výpadku elektrického prúdu v časti Poprad - Matejovce na uliciach Hlavnej, Koperníkovej, Puškinovej, Nad tehelňou, XXXXX, Bezručovej, Úzkej, Lidickej, Nerudovej a Tehelňa, ktoré sú napojené na hlavnú trafostanicu, čím takto pre obchodnú spoločnosť Východoslovenská energetika, a.s., so sídlom XXXXX, 042 91 XXXXX, IČO: XXXXX spôsobil škodu vo výške 1.315,54 Eur.

Uznesením prokurátora Okresnej prokuratúry Poprad zo dňa 18.6.2012, spisová značka 1 Pv 470/11/7706, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením povereného príslušníka Obvodného oddelenia Policajného zboru v Poprade sp. zn. XXXXX zo dňa 22.06.2011 bolo podľa § 199 ods. 1 Trestného poriadku začaté trestné stíhanie pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona na tom skutkovom základe, ako je to uvedené vo výrokovej časti tohto uznesenia. 
	
	Uznesením povereného príslušníka Obvodného oddelenia Policajného zboru v Poprade sp. zn. XXXXX zo dňa 20.09.2011 podľa § 206 ods. 1 Trestného poriadku vznesené obvinenie XXXXX pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona na tom skutkovom základe, ako je to uvedené vo výrokovej časti tohto uznesenia.

Uznesením prokurátora Okresnej prokuratúry Poprad sp. zn. XXXXX zo dňa 22.06.2012, ktoré nadobudlo právoplatnosť dňa 29.06.2012, bolo trestné stíhanie obvineného podľa § 216 ods. 1 Trestného poriadku podmienečne zastavené. 

	Podľa § 216 ods. 2 Trestného poriadku bola obvinenému určená skúšobná doba v trvaní 12 (dvanástich) mesiacov.

Skúšobná doba uplynula dňa 29.06.2013.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.  

Po uplynutí skúšobnej doby bolo správanie sa obvineného počas skúšobnej doby podmienečného zastavenia trestného stíhania preverené vyžiadaním správy o povesti z miesta bydliska, správy z Obvodného úradu v Žiline, Odboru všeobecnej vnútornej správy, či nebol postihovaný za priestupok, ako aj vyžiadaním odpisu registra trestov.

Zo zabezpečených podkladov vyplýva, že obvinený XXXXX v priebehu skúšobnej doby viedol riadny život, nebol súdom odsúdený za trestný čin, ani postihovaný za priestupok. Z miesta bydliska je hodnotený všeobecne, pričom nie sú známe žiadne okolnosti, ktoré by narušili jeho povesť.

Na základe vyššie uvedených skutočností konštatujem, že obvinený XXXXX splnil zákonom stanovené podmienky na vydanie osvedčujúceho rozhodnutia. 

	Z týchto dôvodov bolo potrebné rozhodnúť o osvedčení sa obvineného XXXXX v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú je možné podať do troch dní od jeho oznámenia na Krajskú prokuratúru v Prešove, prostredníctvom Okresnej prokuratúry v Poprade. Sťažnosť má odkladný účinok. Právoplatnosťou uznesenia o osvedčení sa  nastávajú účinky zastavenia trestného stíhania podľa § 9 ods. 1 písm. e) Trestného poriadku (§ 217 ods. 3, ods. 4 Trestného poriadku).

JUDr. Ján Škovránko
prokurátor